CELEX: 62014TN0453
Language: hr
Date: 2014-06-13 00:00:00
Title: Predmet T-453/12: Tužba podnesena 13. lipnja 2014. – Pannonhalmi Főapátság protiv Parlamenta

8.9.2014   
            
            
               HR
            
            
               Službeni list Europske unije
            
            
               C 303/42
            
         Tužba podnesena 13. lipnja 2014. – Pannonhalmi Főapátság protiv Parlamenta
   (Predmet T-453/12)
   2014/C 303/50
   Jezik postupka: mađarski
   
      Stranke
   
   
      Tužitelj: Magyar Bencés Kongregáció Pannonhalmi Főapátság (Pannonhalma, Mađarska) (zastupnik: D. Sobor, odvjetnik)
   
      Tuženik: Europski parlament
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku MS/sd[IPOL-COM-PETI D (2014) 14486] Odbora za predstavke Europskog parlamenta od 16. travnja 2014., o pohranjivanju predstavke podnesene u predmetu Dvorac Lónyay u Rusvaru (Slovačka).
            
         
               —
            
            
               naloži Odboru za predstavke Europskog parlamenta da ispita zahtjev i poduzme sve zakonom propisane mjere.
            
         
               —
            
            
               naloži Europskom parlamentu snošenje troškova.
            
         
      Tužbeni razlozi i glavni argumenti
   
   U prilog svojoj tužbi tužitelj navodi da je Odbor za predstavke prekršio postupovna pravila jer nije obrazložio pobijanu odluku.
   U tom pogledu tužitelj ističe da se, sukladno članku 201. stavku 8. Poslovnika Europskog parlamenta, predstavke koje odbor proglasi nedopuštenima pohranjuju, a podnositelji se obavještavaju o toj odluci i razlozima zbog kojih je donesena. Tužitelj tvrdi da ga, protivno odredbi tog članka, tuženik nije obavijestio o razlozima zbog kojih smatra da sadržaj predstavke nije u vezi s pitanjima koja su u području djelovanja Unije. Tužitelj se također poziva na presudu Općeg suda u predmetu T-308/07, Tegebauer/Parlament od 14. rujna 2011. (Zb. str. II-279.).